Saksliste Faglig brukerråd

Møte i faglig brukerråd for hørsel, tegnspråk, kombinerte sansetap og døvblindhet

**Sted: Webex/Hovseter:**

**Dato**: 08.03.2023

**Møteleder:** Elisabet Dahle, direktør for divisjon tegnspråk og døvblindhet,

**Referent:** Hilde Holtsmark, divisjonsstøtte i divisjon for tegnspråk og døvblindhet

**Deltar fra Statped:**

Avdeling kombinerte syns- og hørselstap/døvblindhet -ervervet – avdelingsleder Elisabeth Svinndal

Avdeling tegnspråkkurs for foreldre og søsken: avdelingsleder Sissel Berg Sandåker,

Avdeling hørsel barnetrinn og ungdom/voksen: avdelingsleder Janne Lisen Ringdal Strøm Avdeling læremidler tegnspråk: avdelingsleder Mette Eid Løvås

Brukerrepresentanter: Elin Lippe Stavnæs og Simen Eriksen (LDHDB) Marit Winjor og Frank Rusten (HLF), Julia Johnsen Halsebø (NDF), Kari Schøll Brede (FNDB), Nora Sletteng (NDF)

Ikke til stede: Kristin Mellemstuen (Hhbo)

|  |  |  |
| --- | --- | --- |
| Sak | Beskrivelse | Beslutning/kommentar |
| 1/2023  12 – 12:10 | Referat fra 16.11.2022 v/Elisabet  Spørsmål, eller innspill?  [Møte i faglig brukerråd 16.11.2022.docx](https://statped.sharepoint.com/:w:/s/BrukerrdiStatped/ESNv6svpYdFOv_b5UqlGT_MBiHR9RB_nQNhc-qVnCw2ZCQ?e=eoUNVY)  Ingen innspill.  Presisering av at det er en ambisjon at møtene brukes til diskusjoner – og at informasjon om saker legges i Teams, evt sendes på e-post til dem som ikke har Teams. | Referat godkjent uten kommentarer eller spørsmål.  Referater og informasjon sendes på e-post til representanter som ikke er i Teams av ulike årsaker. |
| 2/2023  12:10 – 12:40 | Presentasjon nytilsatte ledere for avdelingene kombinerte sansetap og døvblindhet - medfødt - Helene Engan - og for avdeling kombinerte sansetap og døvblindhet - ervervet – Elisabeth Svinndal.  Presentasjonsrunde.  NKDB og samarbeidet med Statped, avdelingene kombinerte sansetap og døvblindhet:  Statped har gjennom NKDB et tilleggsoppdrag fra Helse Nord. Avdelingene for kombinerte sansetap og døvblindhet leverer altså tjenester både på oppdrag fra Statped og fra Helse Nord, gjennom NKDB (Nasjonal kompetansetjenesteneste for døvblindhet). Arbeidet i faglig brukerråd for hørsel, tegnspråk og kombinerte sansetap er knyttet opp mot Statped-oppdraget, da  NKDB har egen brukerrådsorganisering.  “30-punktlisten" - spissing av Statpeds tjenester  Statped er i omstilling, som resultat av et spissere mandat, der tjenesteyting rettes mot barn, unge og voksne som har et varig, omfattende og komplekst opplæringsbehov. | Tatt til orientering. |
| 3/2023  12.40 - 13:00 | Hva rører seg i organisasjonene? Runden v/organisasjonene   * Målgruppe * Hva jobber organisasjonene med? * Særskilte utfordringer de vil trekke frem?   HLF: Opptatt av  - hva som skjer i Statped fremover, og hvordan dette påvirker hørselsfeltet.  - hva Statped vil legge i “varig omfattende kompleks”.  - Hvordan vil Statped møte brukerne sine fremover?  - Elevkurs er viktig for HLF, og det er levert høringsinnspill.  - Audiopedagogutdanningen ved NTNU og bekymring for at Statped ikke har avtale videre.  Fylkesoppløsning får konsekvenser for  - fylkeslag, som må deles på nytt  - oppfølging av barn og unge gjennom fylkeslagene.  Nylig gjennomført hørselskonferansen - og var der særskilt opptatt av:   * Fremlegg om lytte og taletreningsmetoden AVT, og Danmarks erfaringer. * Hørselsregister for barn * Ny organiserin av foreldre-og barnutvalget   HLFs foreldre- og barneutvalg, FBU er  et sentralt utvalg som representerer, samarbeider, og følger opp alle lokale foreldre og barnd-lag, fylkeskontakter, og Likepersoner for foreldre og barn i HLF. Deres mandat, i samarbeid med lokale tillitsvalgte, er å arbeide for å bedre rettighetene til hørselshemmede barn og deres foresatte i hele Norge, De samarbeider tett med HLFs sekretariat. De arrangerer i tillegg årlig en Foreldre- og barnkonferanse hver høst, en viktig fagkonferanse og en møteplass for tillitsvalgte med deres familier. På konferansen utveksles erfaringer, kunnskap, og ulike saker innen hørselsfeltet fra hele landet, i tillegg til at konferansen har som mål og skape en sosial arena for familier med hørselshemmede barn og knytte nye vennskapsbånd.  LSHDB – Presisering av at Statped er en viktig ressurs for medlemmene. Passer på nå at kutt ikke påvirker denne gruppen. Det som skjer av omlegging i Statped på hørsel og tegnspråkfeltet, er også viktig for denne gruppen. Bekymring rundt at minoritetsperspektivet som kombinerte sansetap syn/hørsel krever, kan falle bort.  NDF:   * Elevkurssaken er viktig. Høringssvar er sendt. * Utvikling av alarmsystemene – flyalarm – Hvordan fungerer det om natten for døve? * Teksting på TV * Ny opplæringslov på trappene. * Innføring av CRPD i det norske lovverket– og utvalget som skal jobbe med det. * WFD – egen tegnspråkdag 25. mars * Bekymring rundt at audiopedagogutdanningen ved NTNU legges ned * Bekymringsmeldinger fra foreldre som ikke får informasjon om Se mitt språk og God start da tilbudene ikke er kjent. Uttrykt bekymring for at PPT blir portvoktere til Statpeds tilbud. Informasjonen komme ikke godt nok frem mottakergrupen.. Blir for lang saksgang, noe som rkan ramme barns språkutvikling. | Tatt til orientering.  Fra Statped særskilt notert at audiopedagogstudiet er sak som må tas ta opp igjen på senere møtet.  Det gjelder også opplæringsloven. |
| 4/2023  13:10 – 13:25 | Pilot God start  Informasjon om gjennomføring av en pilot for ny modell av kurs for foreldre til barn med hørselsnedsettelser fra 0 – 3 år - God start  Se presentasjon vedlagt referatet.  [Presentasjon av pilot God start.pdf](https://statped.sharepoint.com/:b:/s/BrukerrdiStatped/EdCLmPZBPIRNujcZlwotOSMBD6L57xihE1iXfnFWVNzUtA?e=kkfVmY)  Kort om God start som opplæringstilbud til barn i alder 0 – 3 år med hørselsnedsettelser.  Se vedlagte presentasjon.  Presisering: Piloten som for ny modell God start vil gjennomføres i Oslo.  NDF informerte i denne sammenheng om et prosjekt, i form av tegnspråkkurs, de har i Oslo døveforening rettet mot foreldre til små barn med hørselstap.  Bekymring fra HLF rundt ulik praksis i kommunene for dekning av reise til Statpeds kurs. Dette bekreftet av Statped at det dessverre ikke er lik praksis i kommunene for dekning av reise til kursene God start og Se mitt språk. | Erfaringene med gjennomføring av piloten for God start vil bli tatt opp brukerådsmøtet, og drøftes her. |
| 5/2023  13:25-13:40 | Nye læremidler til tegnspråklige barn/ungdom ved Mette    Utvikling av læremidler til tegnspråklige og blinde/sterkt svaksynte er en oppgave Statped har fått av KD.  Det er en stor oppgave og skal dekke barnehage, grunnskole, videregående skole og voksenopplæringen.  I og på tegnspråk  betyr tegnspråklige læremidler i alle fag på alle trinn, samt de egne læreplanene for tegnspråklige. Avdelingen har nært samarbeid med praksisfeltet både deltakelse i ulike nettverk og involverer praksisfeltet i læremiddelutviklingen.    Det er viktig å få ut informasjon om læremidler - i den anledning ble det stilt spørsmål fra brukerorganisasjon om dette er type informasjon som brukerorganisasjonene kan bistå med å formidle via sitt medlemsnettverk, og detl ble pekt på at dette har vært gjort tidligere fm elevkurs, med vellykket resultat.  Det kom forslag om å informere gjennom brukerorganisasjonene som nyhetsbrevet en kan melde seg på.  Fra Statped også informert om at tips til læremidler kan sedes til erher.no sin kontaktadresse. [Melding fra erher.no - erher.no](https://www.erher.no/9786/melding-fra-erher-no/)  Spørsmål fra brukerorganisasjonene om de utfordringer Statped har med å få kommunisert sitt tjenestetilbud.  I den sammenheng informert om PPT-ledernettverk der Statped inviterer seg inn, og håper og arbeider for å spisse som samarbeid. | Sette som tema på eget møte - hvordan blir Statpeds tjenester kjent.  Innlegget tatt til orientering. |
| 6/2023  13:40-13:55 | Pilot “Føl mitt språk”  Informasjon om pilot for kurs for foreldre til barn med døvblindhet ved/Elisabeth S  Foreldre til barn med kombinerte sansetap/døvblindhet har fått tilbud om tegnspråkopplæring gjennom Se mitt språk, men dette tilbudet har ikke vært godt nok tilpasset deres særskilte behov knyttet til kombinerte sansetap. De har også fått veiledning om hvordan gjøre konvensjonelle tegn i norsk tegnspråk taktile. Erfaringen er imidlertid at progresjonen på kurset ikke passer til deres barns språklige progresjon.  Derfor planlegges nå en pilot der seks familier inviteres til kurs i tegnspråk og taktil kommunikasjon med oppstart høsten 2023. Dette blir en pilot som starter opp med en samling, og så eventuelt videreføres, basert på erfaringer fra den første samlingen. | Informasjon om piloten tatt som orientering. Erfaringer med gjennomføringen blir satt opp som sak på brukerrådsmøte høsten 2023, evt på nyåret 2024. |
| 7/2023  14:05-14:15 | Samarbeidsavtale med HLF-Briskeby og Signo v/Elisabet  KD har en tilskuddsordning til HLF Briskeby og Signo. Etter omorganiseringen av Statped i 2013, fikk Signo og HLF Briskeby øremerkede driftsmidler. Ifm. den nyeste omstillingen av Statped skal det igjen inngås nye avtaler med de HLF Briskeby og Signo, for å sikre videre drift av opplæringstilbudene. Avtalene skal ses i lys av konsekvensene omstillingen i Statped kan få for Signo og HLF Briskeby. |  |
| 8/2023  14:15-14:25 | Prosjekt Møteplassen v/Elisabeth  om voksenopplæring i avdelingene for kombinerte sansetap og døvblindhet  Møteplassen er et tilbud Statped gir gjennom NKDB; helseoppdraget, og tilbud til mennesker med døvblindhet - en sosial møteplass. Faglig påfyll, erfaringsutveksling og sosialt samvær.  Møteplassen gjennomføres kortere, som dagsamlinger, i regi av Statped enn ved regionsentrene Signo Andebu og UNN/RSDB i Tromsø.  Erfaringene Statped har, er at brukerne av møteplassen er positive til at tilbudet utvides til flere dager, samtidig som de uttrykker tilfredshet slik tilbudet gjennomføres nå. Som en test skal det høsten 2023 lages en utvidet møteplass med overnatting. De ordinære møteplassmøtene vil bli brukt til å hente innspill til hva testmøteplassen til høsten skal inneholde. Organisasjonene er velkomne til å komme med innspill til den utvidete møteplassen. | Tatt til orientering med ønske om å få høre om erfaringer rundt det utvidetet testtilbudet. |
| 9/2023  14:25-14:50 | Status for elevkurs v/Janne  Høring på nytt forslag på elevkurs innen hørsel og syn  Høringsfristen var samme dag som møtet, 8. mars.  Omlegging av elevkurs vil etter forslaget bety en spissing av tilbudet: Målgruppen blir i større grad knyttet til rettigheter til spesialundervisning enn tidligere, og rettet mot overgangene i skoleløpet.  Brukerganisajsjonene har fått tilsendt skisse til nytt tjenestetilbud innenfor de rammene Statped har i dag.  Presentasjonen vedlagt.  HLF uttrykt bekymring rundt det reduserte tilbudet. | Både HLF og NDF har sendt høringsinnspill. |
| 10/2023  14:50-15:00 | Eventuelt  Ingen saker meldt. |  |
|  |  |  |